
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 914 


28 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση οριστικής μελέτης οδοποιίας της μελέτης 
βελτίωσης οδού Σχηματαρίου - Χαλκίδας. Εφαρμο¬ 
γή του άρθρου 3 του ΠΔ 209/98 για την οριστική με¬ 
λέτη οδοποιίας της μελέτης βελτίωσης οδού Σχη¬ 
ματαρίου - Χαλκίδας. 1 

Αναγνώριση παρόδου Δραγατσανίου μεταξύ των ο¬ 
δών Χαϊδαρίου και Φωκίωνος (Ο.Τ. 126 τ.25) ως 
προϋφισταμένης του έτους 1923. 2 


ΑΠΟΦΑΣΕΙ Σ 

Αριθ. ΔΜΕΟ/α/πε/2611 (1) 

Έγκριση οριστικής μελέτης οδοποιίας της μελέτης βελτίω¬ 
σης οδού Σχηματαρίου - Χαλκίδας. Εφαρμογή του άρ¬ 
θρου 3 του ΠΔ 209/98 για την οριστική μελέτη οδοποιίας 
της μελέτης βελτίωσης οδού Σχηματαρίου - Χαλκίδας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558 «Κυβέρνηση και Κυβερνητικά Όργανα». 

2. Το Π.Δ. 69/88 για τον «Οργανισμό της Κεντρικής Υπη¬ 
ρεσίας της ΓΓΔΕ». 

3. Την εγκύκλιο ΕΔ1/09/116Φ.Σπ/24.2.88 γιατον «Οργα¬ 
νισμό της Κεντρικής Υπηρεσίας της ΓΓΔΕ». 

4. Το Ν. 1418/84 «Δημόσια Έργα και ρυθμίσεις συναφών 
θεμάτων» και τα εκτελεστικά του Π.Δ., όπως τροποποιή¬ 
θηκαν και ισχύουν σήμερα. 

5. Το Ν. 716/77, το εκτελεστικό του Π.Δ. 194/79 και τις 
λοιπές διατάξεις που ισχύουν για την ανάθεση και εκπό¬ 
νηση μελετών του Δημοσίου. 

6. Το Π.Δ. 696/74 «Περί αμοιβών μηχανικών δια την σύ¬ 
νταξιν μελετών κ.λπ.» όπως τροποποιήθηκε και συμπλη¬ 
ρώθηκε με το Π.Δ. 515/1989. 

7. Το Π.Δ. 71/93 (ΦΕΚ 30Α/11.3.93) «Καθορισμός αρμο¬ 
διοτήτων που διατηρούνται από τον Υπουργό και τις Περι¬ 
φερειακές Υπηρεσίες της ΓΓΔΕ/ΥΠΕΧΩΔΕ». 

8. Το Π.Δ. 209/98 «Λήψη μέτρων για την ασφάλεια της υ¬ 
περαστικής συγκοινωνίας». 

9. Την Κοινή Υπουργική Απόφαση Δ16α/04/773/29.11.90 


των Υπουργών Προεδρίας Κυβερνήσεως και Αναπληρωτή 
ΠΕΧΩΔΕ «Περί εξαιρέσεων διοικητικών πράξεων ή εγγρά¬ 
φων από τον κανόνα των τριών υπογραφών». 

10. Την Απόφαση Δ16α/03/318/Α.Φ./6.5.91 του Αν. 
Υπουργού ΠΕΧΩΔΕ «περί επιλογής και τοποθέτησης Γε¬ 
νικών Διευθυντών» στη ΓΓΔΕ του ΥΠΕΧΩΔΕ. 

Αφού είδαμε: 

1. Την Απόφαση ΒΜ1 α/0/1588/18.4.1985 του ΥΠΕΧΩΔΕ 
με την οποία ανατέθηκε μελέτη που αναφέρεται στο θέμα 
και τη σχετική σύμβαση που υπογράφηκε την 30.7.1995. 

2. Το με αριθμό πρωτ. 7118/146Μ έγγραφο της ΔΔΕ 
Περιφέρειας Στ. Ελλάδας με το οποίο υποβλήθηκε στη 
ΔΜΕΟ για έγκριση η οριστική μελέτη οδοποιίας της μελέ¬ 
της βελτίωσης οδού Σχηματαρίου - Χαλκίδας. 

3. Την Απόφαση 106530/15.3.2000 της Δ/νσης Περ/κού 
Σχεδιασμού της Γεν. Δ/νσης Περιβάλλοντος του ΥΠΕΧΩ¬ 
ΔΕ με την οποία εγκρίθηκαν οι Περιβαλλοντικοί Όροι της 
υπόψη μελέτης. 

Και επειδή: 

1. Η υπό έγκριση Οριστική Μελέτη Οδοποιίας συντά¬ 
χθηκε σύμφωνα με την από 30.7.1985 σύμβαση, τις εντο¬ 
λές και οδηγίες της Υπηρεσίας, τις ισχύουσες διατάξεις 
και προδιαγραφές και τους εγκεκριμένους Περιβαλλοντι¬ 
κούς Όρους. 

2. Η κατασκευή του αυτοκινητόδρομου Σχήματά ρι-Χαλ- 
κίδα 

α. θα αναβαθμίσει τον άξονα σύνδεσης του αυτοκινητό¬ 
δρομου Π.Α.Θ.Ε. με την υψηλή γέφυρα Χαλκίδας, 

β. θα εξυπηρετήσει σημαντικούς φόρτους κυκλοφο¬ 
ρίας που προκύπτουν από τις μετακινήσεις στο δίπολο 
Αθήνα-Χαλκίδα, 

γ. θα οδηγήσει σε σημαντική μείωση του αυξημένου δεί¬ 
κτη τροχαίων ατυχημάτων που παρατηρείται στον υφι¬ 
στάμενο δρόμο Σχηματαρίου - Χαλκίδας, 

δ. είναι έργο εθνικής σημασίας, αναγκαίο και πρώτης 
προτεραιότητας για την ανάπτυξη της Εύβοιας. 

3. Πρέπει να προστατευθεί η ζώνη διέλευσης της οδού 
της εγκεκριμένης μελέτης του θέματος (άρθρο 3του Π.Δ. 
209/98) 

α) με απαγόρευση έκδοσης οικοδομικών αδειών μέσα 
σ’ αυτήν 

β) με εφαρμογή των ελάχιστων αποστάσεων Ο.Γ. που 
προβλέπονται στο άρθρο 2 του Π.Δ. 209/98 για κτίσματα 
εκτός ζώνης διέλεσης, αποφασίζουμε: 

1. Την έγκριση της Οριστικής μελέτης Οδοποιίας της 
μελέτης βελτίωσης οδού Σχηματαρίου - Χαλκίδας, σύμ¬ 
φωνα με τα παραπάνω, όπως συντάχθηκε και υποβλήθη¬ 
κε από τους Ανάδοχους Μελετητές και ελέγχθηκε, διορ¬ 
θώθηκε και θεωρήθηκε από τη Δ/νση Μελετών Έργων 
Οδοποιίας. 

2. Για την Οριστική μελέτη της οδού Σχηματαρίου - Χαλ¬ 


κίδας που εγκρίνεται με την παρούσα να εφαρμοσθούν οι 
διατάξεις του άρθρου 3 του Π.Δ. 209/98. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΥΠΟΥΡΓΟΣ 

Κ.ΛΑΛΙΩΤΗΣ 


ΕΛΛΗΝΙΚΗ ΔΗΜΟΚΡΑΤΙΑ 

ΥΠ.ΠΕ.ΧΩ. & Δ.Ε. / Δ.Μ.Ε.Ο. - ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΓΕΝ. ΔΙΕΥΘΥΝΣΗ ΠΕΡΙΦΕΡΕΙΑΣ / ΔΙΕΥΘΥΝΣΗ ΔΗΜΟΣΙΩΝ ΕΡΓΩΝ 


ΜΕΛΕΤΗ ΒΕΛΤΙΩΣΗΣ ΟΔΟΥ ΣΧΗΜΑΤΑΡΙΟΥ - ΧΑΛΚΙΔΑΣ 
ΟΡΙΣΤΙΚΗ ΜΕΛΕΤΗ 

Αριθ. 7590/164 (2) 

Αναγνώριση παρόδου Δραγατσανίου μεταξύ των οδών 
Χαϊδαρίου και Φωκίωνος (Ο.Τ. 126 τ.25) ως προϋφι- 
σταμένηςτου έτους 1923. 

Η ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί Σχεδίων πόλεων, κω¬ 
μών και συνοικιών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 
και 198/1972 Β.Δ. και όπως έχει συμπληρωθεί και τροπο¬ 
ποιηθεί μεταγενέστερα. 

γ) Του Ν. 3200/55 «περί Διοικητικής αποκεντρώσεως» 
όπως έχει συμπληρωθεί και τροποποιηθεί μεταγενέστε¬ 
ρα. 

δ) Του Π.Δ. 183 (ΦΕΚ 70Α/5.6.86) για παραχώρηση 
Πολεοδομικών αρμοδιοτήτων στους Νομάρχες. 

ε) Των Νόμων 1337/83,2052/92,2708/97 ως και του άρ¬ 
θρου 27 του Ν. 2742/99. 

στ) Των Νόμων 1577/85 (ΦΕΚ 210Α) και 1649/87, 
1772/88, 2831/2000 (ΦΕΚ 140/13.6.2000) περί Γ.Ο.Κ. και 
το από 3.4.29 αρχικού Π.Δ. ΦΕΚ 155αΑ/24.4.29). 

ζ) Των Νόμων 651/77, 653/77 και 947/79. 

η) Των άρθρων 3 και 4 του Ν.Δ. 690/48. 

θ) Τηνπαρ. 2 του άρθρου 4 του Ν. 1232/82 και τα άρθρα 
2 και 3 του Ν. 1235/82. 

2. Το από Μαρτίου 2000 Τοπογραφικό Διάγραμμα του 
μηχανικού Ιω. Εγγλεζόπουλου. 

3. Το υπ’ αριθμ. 7100/5.9.1912 συμβόλαιο του συμβο¬ 
λαιογράφου Πειραιά Κων/νου Παπαδόπουλου. 

4. Το υπ’ αριθμ. 11120/10.10.1988 συμβόλαιο της συμ¬ 
βολαιογράφου Πειραιά Ελ. Αιώνη - Κουρτίδου. 


5. Το από 5.6.1902 Διάταγμα Ρυμοτομίας του Εγκεκρι¬ 
μένου Σχεδίου της Πόλης. 

6. Την υπ’ αριθμ. 4344/123/6.7.2000 πρόσκληση υπό¬ 
δειξης ορίων της υπηρεσίας μας προς τους παρόδιους 
της παρόδου. 

7. Την υπ’ αριθμ. 5447/143/2000 Εισήγηση της Δ/νσης 
Πολεοδομίας - Τμ. Τακτοποιήσεων του Δήμου Πειραιά 
προς το Ν.Σ.Χ.Ο.Π. 

8. Την υπ’ αριθμ. Κ. 275/24.10.2000 γνωμοδότηση του 
Ν.Σ.Χ.Ο.Π. (πρακτικό 36/19.10.2000) που γνωμοδοτεί 
ΟΜΟΦΩΝΑ υπέρ της αναγνωρίσεως της παρόδου. 

9. Την υπ’ αριθμ. 6729/157/3.11.2000 Εισήγηση της 
Δ/νσης Πολεοδομίας του Δήμου Πειραιά 

ΚΑΙ 

Επειδή από τον έλεγχο που έγινε διαπιστώνεται ότι 
πράγματι η πιο πάνω οδός υφίσταται προ του έτους 1923 
και κατά τις προϋποθέσεις της παρ. 4 του αρθρ. 3 του Ν.Δ. 
690/48 δεν μπορεί να καταργηθεί, αποτελεί μοναδικό 
πρόσωπο οικοπέδων - ιδιοκτησιών και καλύπτονται οι δια¬ 
τάξεις της παρ. 4 του αρθρ. 20 του Ν.Δ. 17.7.1923 ως και 
της 20041/16.6.1977 περί αναγνωρίσεως μιας παρόδου 
ως ιδιωτικής οδού υφισταμένης προ του 1923. Επίσης 
πρόκειται περί οδού με διαμορφωμένες οικοδομικές 
γραμμές εκατέρωθεν. 

ΓΙ’ ΑΥΤΟ ΑΠΟΦΑΣΙΖΟΥΜΕ: 

Την Αναγνώριση της παρόδου Δραγατσανίου μεταξύ των 
οδών Χαϊδαρίου και Φωκίωνος (Ο.Τ. 126 τ.25) ως προϋφι- 
σταμένη του έτους 1923, όπως αυτή φαίνεται στο Τοπο- 
γραφικό Διάγραμμα που συνοδεύει αυτήν την Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Δεκεμβρίου 2000 
Η Νομάρχης 
Μ. ΣΟΡΩΤΟΥ-ΤΣΑΝΑΚΗ 

